নেশ্যনেল একাডেমি অৱ মেডিকেল ছায়েন্সেছ (ইণ্ডিয়া)-ৰ বঁটা বাছনি কমিটিয়ে লক্ষ্ণৌৰ চিএছআইআৰ-চিডিআৰআই-ৰ মলিকুলাৰ পেৰাছাইট'লজি এণ্ড ইমিউন'লজিৰ মুখ্য বিজ্ঞানী ডঃ সতীশ মিশ্রক এই বছৰৰ ডঃ তুলসী দাস চুঘ বঁটা দিয়াৰ কথা ঘোষণা কৰিছে। মেলেৰিয়া যি পৰজীৱিৰ কাৰণে হৈ থাকে সেই পৰজীৱিৰ জীৱনচক্র সন্দৰ্ভত ডঃ মিশ্রই গৱেষণা কৰিছিল। এই প্রক্রিয়াটো অত্যন্ত জটিল। ইয়াত দুই ধৰণৰ জীৱই এই পৰজীৱিক আশ্রয় দিয়ে। পৰজীৱিৰ তিনিটা আক্রমণৰ পর্যায় থাকে। স্তন্যপায়ী প্রাণী আৰু ম'হ উভয়ৰ ক্ষেত্রতেই এই আক্রমণ সুসংবদ্ধভাৱে বিন্যস্ত হোৱাৰ বাবে তাৰ ফলত মেলেৰিয়া হ'ব পাৰে। ডঃ মিশ্রৰ এই সংক্রান্তীয় গৱেষণাৰ স্বীকৃতি স্বৰূপে তেওঁক এই বঁটা দিয়াৰ সিদ্ধান্ত গ্ৰহণ কৰা হৈছে।
নেশ্যনেল একাডেমি অৱ মেডিকেল ছায়েন্সেছ (ইণ্ডিয়া)-এ চিকিৎসা আৰু সামাজিক দায়বদ্ধতাৰ বাবে কাম কৰি আহিছে। এই প্রতিষ্ঠানে ঔষধ আৰু বিজ্ঞানৰ ক্ষেত্রত ভাৰতীয় গৱেষকসকলৰ অভূতপূর্ব সাফল্য অর্জনক স্বীকৃতি প্ৰদান কৰে। ডঃ মিশ্রক ডঃ তুলসী দাস চুঘ বঁটাৰ সৈতে এখন প্রশস্তিপত্র, স্মাৰক পদক আৰু নগদ ধন দিয়া হ'ব। একাডেমিৰ বাৰ্ষিক সন্মিলনত তেওঁক এই বঁটা প্ৰদান কৰা হ'ব।
